CELEX: 62011CA0145
Language: fi
Date: 2012-07-19 00:00:00
Title: Asia C-145/11: Unionin tuomioistuimen tuomio (kolmas jaosto) 19.7.2012 — Euroopan komissio v. Ranskan tasavalta (Jäsenyysvelvoitteiden noudattamatta jättäminen — Direktiivi 2001/82/EY — Eläinlääkkeet — Hajautettu menettely eläinlääkkeiden markkinoille saattamista koskevan luvan myöntämiseksi useammassa jäsenvaltiossa — Jo luvan saaneiden viitelääkkeiden kanssa samankaltaiset geneeriset lääkkeet — Jäsenvaltio kieltäytyy vahvistamasta hakemusta — Lääkkeen koostumus ja muoto)

29.9.2012   
            
            
               FI
            
            
               Euroopan unionin virallinen lehti
            
            
               C 295/10
            
         Unionin tuomioistuimen tuomio (kolmas jaosto) 19.7.2012 — Euroopan komissio v. Ranskan tasavalta
   (Asia C-145/11) (1)
   
   (Jäsenyysvelvoitteiden noudattamatta jättäminen - Direktiivi 2001/82/EY - Eläinlääkkeet - Hajautettu menettely eläinlääkkeiden markkinoille saattamista koskevan luvan myöntämiseksi useammassa jäsenvaltiossa - Jo luvan saaneiden viitelääkkeiden kanssa samankaltaiset geneeriset lääkkeet - Jäsenvaltio kieltäytyy vahvistamasta hakemusta - Lääkkeen koostumus ja muoto)
   2012/C 295/16
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: M. Šimerdová, A. Marghelis ja O. Beynet)
   
      Vastaaja: Ranskan tasavalta (asiamiehet: G. de Bergues, S. Menez ja R. Loosli-Surrans)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Eläinlääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/82/EY (EYVL L 311, s. 1) 32 ja 33 artiklan rikkominen — Hajautettu menettely eläinlääkkeiden markkinoille saattamista koskevan luvan myöntämiseksi useammassa kuin yhdessä jäsenvaltiossa — Jo luvan saaneiden viitelääkkeiden kanssa samankaltaiset geneeriset lääkkeet — Jäsenvaltio kieltäytyy vahvistamisesta lääkkeen koostumukseen ja lääkemuodon valintaan liittyvistä tieteellisistä syistä — Vastavuoroisen tunnustamisen periaate
   
      Tuomiolauselma
   
   
               1)
            
            
               Ranskan tasavalta ei ole noudattanut eläinlääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/82/EY 32 ja 33 artiklan mukaisia velvoitteitaan, koska se on kieltäytynyt vahvistamasta kahta eläinlääkkeiden CT-Line 15 % Premix ja CT-Line 15 % Oral Powder myyntilupahakemusta kyseisessä direktiivissä, sellaisena kuin se on muutettuna Euroopan parlamentin ja neuvoston 31.3.2004 annetulla direktiivillä 2004/28/EY, säädetyssä hajautetussa menettelyssä.
            
         
               2)
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EUVL C 160, 28.5.2011.